Anugerah Industri Muzik ke-24

**[[Anugerah Industri Muzik]] ke-24** (**AIM24**) merupakan acara penganugerahan muzik tahunan anjuran Persatuan Industri Rakaman Malaysia (RIM) yang diadakan di Arena Of Stars, Genting Highlands, Pahang pada 13 September 2025. Acara ini dihoskan oleh Sherry Alhadad dan Alif Satar dengan tema *Kemuncak Segala-galanya*.

## Am
Anugerah Industri Muzik (AIM) kembali dianjurkan selepas kali terakhir diadakan pada tahun 2022. Anugerah pada kali ini mempertandingkan sebanyak 31 kategori termasuk tiga kategori utama baharu iaitu *‘Lagu Tradisional Terbaik’*, *‘Lagu Perpaduan Terbaik’* dan *‘Kolaborasi Artis Tempatan Bersama Artis/Komposer Luar Negara Terbaik’* dalam kategori anugerah utama. Sesi anugerah kali ini juga turut memperkenalkan kategori *‘Kugiran Terbaik’* yang dipertandingkan bersama-sama kategori persembahan vokal sedia ada. 

Pengerusi Persatuan Industri Rakaman Malaysia (RIM) dan Jawatankuasa Penganjur AIM 24, Rosmin Hashim berkata, tiga kategori baharu diperkenalkan kerana banyak karya bagus dihasilkan.  Perbezaan antara kategori *‘Lagu Tradisional Terbaik’* dan *‘Lagu Pop Etnik Terbaik’*  diwujudkan agar tidak menimbulkan kekeliruan di antara lagu berentak nuansa ghazal, joget dan keroncong serta lagu dalam kalangan etnik seperti Iban, Dusun dan sebagainya. Menjelaskan keperluan kategori *‘Kolaborasi Artis Tempatan Bersama Artis/Komposer Luar Negara Terbaik’* diperkenalkan, Rosmin berkata, ia disebabkan banyak lagu kolaborasi antara penyanyi tempatan dengan komposer luar negara. Penambahan ini mencerminkan komitmen AIM dalam menjunjung prinsip kepelbagaian, warisan budaya, keterangkuman dan pengiktirafan antarabangsa untuk industri muzik Malaysia.

Pencalonan bagi AIM24 dibuka untuk lagu dan album dalam Bahasa Malaysia, Inggeris, Cina dan India yang dikeluarkan di Malaysia antara 1 Julai 2022 hingga 31 Disember 2024.

## Ringkasan
Bagi penganjuran AIM ke-24, pihak penganjur telah menerima 862 pencalonan, bagaimanapun hanya 130 disenarai pendek sebagai lima calon akhir bagi 26 kategori yang dipertandingkan untuk karya yang diterbitkan dalam tempoh dua setengah tahun bermula 1 Julai 2022 hingga 31 Disember 2024; berbanding 650 pencalonan pada edisi sebelumnya.

Pengerusi Persatuan Industri Rakaman Malaysia (RIM) yang juga Jawatankuasa Penganjur AIM24, Rosmin Hashim dan Datuk Mokhzani Ismail selaku ketua juri memaklumkan seramai 132 juri profesional dari kalangan  yang merangkumi komposer, penulis lirik, pengarah video, grafik serta pelbagai pakar lain telah dilantik untuk mengadili 30 kategori yang dipertandingkan. Antara barisan juri yang terlibat dalam penilaian ialah Datuk Acis, Datuk Syafinaz Selamat, Datuk Yusof Haslam dan Erma Fatima.

Penjurian bagi lima finalis terbaik telah dilaksanakan pada Julai membabitkan tiga fasa, manakala sesi penjurian akhir bagi kategori *Lagu Terbaik* berlangsung pada 29 Julai (2025). Proses pemarkahan dikendalikan badan bebas, Maccom Management Services Sdn Bhd, sebelum diumumkan secara rasmi.

## Penyampai
Berikut ialah senarai artis yang muncul sebagai penyampai anugerah sepanjang majlis (mengikut turutan):
* Dayah Bakar
* Ts. Dr. Fitri Haris
* Roy
* Syafiqah Ishak
* Joe Barbarik
* Muss
* Khai Bahar
* Adira Suhaimi
* AG Coco
* Daiyan Trisha
* Dr. Burn
* Bunga Isme
* Issac Voo
* Fly Halizor
* Asmidar
* Hafiz Hamidun
* Masdo
* Irfan Syahmi
* Nikki Palikat
* Tomok
* Siti Nordiana
* Ajai
* Dato' Nora Ariffin

## Persembahan
Berikut ialah senarai artis yang membuat persembahan sepanjang majlis (mengikut turutan):
* Dolla
* Tobii
* Erika Foo
* Intan Maya
* K.O.I
* Ryenald Guntabid
* XONE
* Black Hanifah
* Ara Johari
* Kmy Kmo
* Luca Sickta
* Salammusik
* Uriah See
* Shila Amzah
* Masdo
* Ernie Zakri
* Anggi Marito
* Ade Govinda
* Dato' Sri Siti Nurhaliza
* Exists

## Pemenang dan pencalonan
Senarai lengkap pencalonan diumumkan semasa sidang media AIM24 yang diadakan pada 14 Ogos 2025. Aina Abdul, Dayang Nurfaizah dan Ernie Zakri mendahului senarai dengan sembilan pencalonan masing-masing, diikuti dengan Faizal Tahir, Hazama dan Dato' Sri Siti Nurhaliza sebanyak enam pencalonan. Aina Abdul dan Faizal Tahir memenangi empat buah trofi, manakala Ernie Zakri memenangi tiga buah trofi. Dayang Nurfaizah dan Ryenald Guntabid masing-masing memperoleh dua trofi.

Pemenang disenaraikan terlebih dahulu dan diserlahkan dengan **teks tebal**. 

### Anugerah khas
Dato' Sri Siti Nurhaliza menerima Anugerah Sri Wirama sebagai pengiktirafan sumbangan dan pencapaian cemerlang beliau sejak lebih tiga dekad dalam industri. Lagu "Masing Masing" nyanyian Ernie Zakri dan Ade Govinda dianugerahkan sebagai Lagu Paling Tinggi Distrim, manakala lagu "Santai" oleh Faizal Tahir diberi pengiktirafan sebagai Lagu Dengan Hasilan Tertinggi di TikTok. Video muzik rasmi "Sayunk I Love You" oleh Chombi turut diiktiraf sebagai Video Muzik Rasmi Malaysia Dengan Tontonan Tertinggi di Pelantar Video Utama.

## Bilangan pencalonan dan pemenang berganda

### Pemenang berganda

### Pencalonan berganda

## Nota

## Pautan luar
* Laman web rasmi

## Rujukan